Хайнрих Хайне
Нощта е тиха…

Превод от немски: Димитър Стоевски, —

chitanka.info

Нощта е тиха, улиците глъхнат;

любимата ми тук живя — уви,

града е тя напуснала отколе,

но къщата все съща си стои.

Един човек пред нея е застанал

и кърши във дълбока скръб ръце;

поглеждам го със страх и в зрака лунен

съзирам свойто собствено лице.

Защо ти, двойник мой, ти, бледен друже,

повтаряш моята любовна скръб,

терзала ме тъй често в прежни нощи

пред тоя дом, за мене още скъп?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.